ตลท. เตือนศึกษาข้อมูลก่อนลงทุน THG หลัง ก.ล.ต. สั่งแจงปม “วัคซีนไฟเซอร์กลาโหม”
ตลท. เตือนศึกษาข้อมูลก่อนลงทุน THG หลัง ก.ล.ต. สั่งแจงปม “วัคซีนไฟเซอร์กลาโหม” ภายใน 7 วัน นับแต่วันที่ 4 สิงหาคม 2564
ตลท. เตือนศึกษาข้อมูลก่อนลงทุน THG หลัง ก.ล.ต. สั่งแจงปม “วัคซีนไฟเซอร์กลาโหม” ภายใน 7 วัน นับแต่วันที่ 4 สิงหาคม 2564
4 ส.ค. 2564

ตลาดหลักทรัพย์แห่งประเทศไทย(ตลท.) ระบุว่า ตลท.เตือนให้ผู้ลงทุนตัดสินใจเข้าลงทุนในหลักทรัพย์ของบริษัท ธนบุรี เฮลท์แคร์ กรุ๊ป จำกัด (มหาชน) หรือ THG ด้วยความระมัดระวัง ตามที่สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)  แจ้งให้ THG และนายบุญ วนาสิน ชี้แจงข้อมูลเกี่ยวกับการเซ็นสัญญากับกระทรวงกลาโหมเพื่อนำเข้าวัคซีนไฟเซอร์
รวมถึงการเสียเงินมัดจำจำนวน 500-600 ล้านบาท จากการผิดเงื่อนไขของสัญญา โดยให้ THG และนายบุญชี้แจงข้อมูลที่เกี่ยวข้องภายใน 7 วัน นับแต่วันที่ 4 สิงหาคม 2564 พร้อมทั้งให้ THG เปิดเผยคำชี้แจงผ่านระบบของตลาดหลักทรัพย์ฯ ด้วย
เนื่องจากข้อมูลดังกล่าวอาจมีผลกระทบต่อสิทธิประโยชน์ของผู้ถือหุ้น หรือต่อการตัดสินใจลงทุน หรือต่อการเปลี่ยนแปลงในราคาหลักทรัพย์ ตลาดหลักทรัพย์ฯจึงขอให้ผู้ลงทุนใช้ความระมัดระวังในการซื้อขายหลักทรัพย์และโปรดศึกษาข้อมูลของ THG โดยละเอียดรอบคอบรวมถึงติดตามคำชี้แจงของบริษัทต่อไป